SPRÁVA ZO ZAHRANIČNEJ PRACOVNEJ CESTY  č. 90/ 2019

1.  Účastník ZPC:	
Eva Hladíková, Ing., Oddelenie štatistiky a služieb, Staré Grunty 52, Bratislava, rezortný štatistik, anglický jazyk	
	
2.  Zahraničná pracovná cesta:
Rakúsko, Viedeň, 9.5.2019, K+K Hotel Maria Theresia, Kirchberggasse 6, 1070 Vienna

Účel cesty: 2. Medzinárodný workshop Danube Region Monitor pre oblasť štatistických ukazovateľov v rámci Stratégie EÚ pre dunajský región, pre Prioritnú os č. 9 „Investovanie do ľudí a zručností“.(Priority Area 9“Investing in People and Skills“)

Spôsob financovania: CVTI SR (cestovné, stravné)

3.  Rámcový program pobytu:
9.5.2019 9:15 – 17:00
Project manager: Roland Löffler, MA, Austrian Institute for Research on Vocational Training,
Margaretenstrasse 166/2, 1050 Wien

4.  Stručný priebeh rokovaní, resp.  študijného pobytu:
9:15 – 10:00 REGISTRÁCIA

10:00 – 17:00 
1.	Úvodnou  prednáškou bolo zhrnutie výsledkov o dostupnosti údajov jednotlivých krajín zapojených do projektu. Ide o 9 členských štátov EÚ, 3 čakajúce krajiny a 2 krajiny susediace s Európou. Analýza bola vykonaná a prezentovaná na základe poskytnutých údajov počas minulého roka jednotlivými členskými štátmi. 
2.	Prezentácia k cieľu programu č. 1 – Zvýšenie zamestnanosti v Dunajskom regióne, hlavne mladých a dlhodobo nezamestnaných. Údaje za jednotlivé štáty boli prezentované v kategóriách ako podiel zamestnaných, podiel nezamestnaných, podiel dlhodobo nezamestnaných, podiel aktívnych, či neaktívnych a v neposlednom rade podiel mladých, ktorí nie sú ani zamestnaní ani nie sú vzdelávacom procese pre budúce povolanie. 
3.	Prezentácia k cieľu programu č. 2 – Zlepšenie výsledkov vo vzdelávaní a relevantných zručností a kompetencií v Dunajskom regióne, zamerané na vzdelávanie pre potreby trhu práce, pre súkromné podnikanie, inovácie, aktívny občiansky život a prosperitu. Sledovali sa údaje o počte detí od veku 4 – 6  rokov, ktoré navštevovali materské školy. Údaje o základných zručnostiach – matematika, čítanie, veda boli čerpané z výsledkov PISA v r. 2012 a 2015.
Podiel mladých s dosiahnutým aspoň vyšším stredným vzdelaním,  podiel 30-34 roč. s dosiahnutým vysokoškolským vzdelaním a podiel študentov v duálnom vzdelávaní patria tiež k ukazovateľom, ktoré sa sledujú.
4.	Prezentácia k cieľu programu č. 3 -  Rast kvality a efektívnosti vzdelávania a systém trhu práce. 
Sledovali sa ukazovatele ako verejné výdavky na vzdelávanie, pomer žiakov na učiteľov podľa stupňov vzdelania.
5.	Prezentácia k cieľu programu č. 4 – Inkluzívne vzdelávanie, trh práce, rovnosť príležitostí a nediskriminačný prístup k vzdelaniu. Témou bola aj nerovnosť v platoch v členení podľa pohlavia  a mladí vo veku 18-24 rokov, ktorí ukončili škol. dochádzku a dosiahli maximálne nižšie stredné vzdelanie.

Po jednotlivých prezentáciách nasledovala diskusia k relevantným indikátorom – tour de table.

5.  Odporúčané závery:
Podrobnejšie analýzy vybraných relevantných ukazovateľov pre oblasť vzdelávania, aby mali čo najväčšiu výpovednú hodnotu, s presne zadefinovanou metodikou zberu daných údajov a aby boli porovnateľné medzi jednotlivým štátmi.
Sledovať vývoj jednotlivých ukazovateľov k daným cieľom programu.

6.   Prehľad prinesenej dokumentácie a miesto jej uloženia
-

7.   Osobitne vyhodnotený očakávaný prínos ZPC
V rámci Stratégie EÚ pre oblasť dunajský región pre  Prioritnú os č. 9  „Investovanie do ľudí a zručností“  sa zapojíme do spolupráce pri tvorbe, rozvoji a sledovaní ukazovateľov za oblasť vzdelávania .

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: 		Ing. Eva Hladíková		......................................

Dátum:  13.5.2019
								
Správu schválil:  prof. RNDr. Ján TURŇA, CSc., generálny riaditeľ  ...................................